b'\n_START_ARTICLE_\nMyskikurjennokka\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nTihe\xc3\xa4karvainen myskikurjennokka kasvaa 10\xe2\x80\x9340 senttimetri\xc3\xa4 korkeaksi. Sen kukat ovat 1\xe2\x80\x931,2 cm leve\xc3\xa4t, ter\xc3\xa4lehdet ovat v\xc3\xa4rilt\xc3\xa4\xc3\xa4n sinipunaiset. Hedelmys on pitk\xc3\xa4 nokkamainen viisiosainen lohkohedelm\xc3\xa4. Nokan k\xc3\xa4rki on nystykarvainen, toisin kuin l\xc3\xa4heisesti samann\xc3\xa4k\xc3\xb6isell\xc3\xa4 peltokurjennokalla (Erodium cicutarium).\n_START_SECTION_\nMyskikurjennokka Suomessa\n_START_PARAGRAPH_\nSuomessa myskikurjennokka on hyvin harvinainen tulokaskasvi, joka on l\xc3\xb6ydetty Helsingist\xc3\xa4 ja Oulusta.  Uudellamaalla se on vakiintunut laji ja kasvaa nurmikoilla, pensasistutuksissa sek\xc3\xa4 kaatopaikoilla.'